CELEX: 32017D0324(01)
Language: sl
Date: 2017-03-21 00:00:00
Title: Sklep Komisije z dne 21. marca 2017 o nadomestitvi člana skupine deležnikov platforme REFIT

24.3.2017   
            
            
               SL
            
            
               Uradni list Evropske unije
            
            
               C 92/7
            
         SKLEP KOMISIJE
   z dne 21. marca 2017
   o nadomestitvi člana skupine deležnikov platforme REFIT
   (2017/C 92/03)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Komisije C(2015) 3261 final z dne 19. maja 2015 o vzpostavitvi platforme programa ustreznosti in uspešnosti predpisov (v nadaljnjem besedilu: REFIT) in zlasti člena 4 Sklepa,
   ob upoštevanju naslednjega:
   
               (1)
            
            
               Člen 4 Sklepa C(2015) 3261 final o vzpostavitvi platforme REFIT (v nadaljnjem besedilu: platforma) določa, da bo platforma združevala vladno skupino in skupino deležnikov, ki jo sestavlja 20 strokovnjakov, pri čemer dva zastopata Evropski ekonomsko-socialni odbor in Odbor regij, ostali pa podjetja, vključno z malimi in srednjimi podjetji, ter socialne partnerje in organizacije civilne družbe, ki imajo neposredne izkušnje pri uporabi zakonodaje Unije. Strokovnjaki v skupini deležnikov so imenovani za delovanje v svojem imenu ali za zastopanje skupnega interesa več deležnikov.
            
         
               (2)
            
            
               Člen 4(4) Sklepa določa, da Komisija na predlog prvega podpredsednika Komisije imenuje člane skupine deležnikov, izbrane med kandidati, ki imajo neposredne izkušnje pri uporabi zakonodaje Unije in so se odzvali na razpis. Ob imenovanju je treba zagotoviti čim bolj uravnoteženo zastopanost različnih sektorjev, interesov in regij Unije ter spolov. Člen 4(5) Sklepa določa, da se člani imenujejo za obdobje do 31. oktobra 2019. V skladu s členom 4(6) Sklepa se lahko člani, ki odstopijo, nadomestijo za preostanek njihovega mandata.
            
         
               (3)
            
            
               Sklep Komisije C(2015) 9063 final z dne 16. decembra 2015 o imenovanju članov skupine deležnikov za platformo programa ustreznosti in uspešnosti predpisov (1) določa, da če kateri koli član skupine deležnikov preneha biti član v času mandata platforme, lahko prvi podpredsednik imenuje njegovega namestnika iz prvotnega seznama kandidatov, ki so se odzvali na razpis za prijavo interesa za članstvo v skupini deležnikov.
            
         
               (4)
            
            
               Po odstopu člana skupine deležnikov Pierra Baussanda na dan 26. septembra 2016 je prvi podpredsednik Komisije imenoval Nina Renshaw, ki bo nadomestila Pierra Baussanda za preostanek njegovega mandata –
            
         SKLENILA:
   Edini člen
   Nina Renshaw je imenovana za članico skupine deležnikov platforme REFIT za obdobje do 31. oktobra 2019.
   
      V Bruslju, 21. marca 2017
      
         
            Za Komisijo
         
         Frans TIMMERMANS
         
            Prvi podpredsednik
         
      
   
   
      (1)  UL C 425, 18.12.2015, str. 8.
   
      PRILOGA
      
                  Ime
               
               
                  Državljanstvo
               
               
                  Zastopa skupni interes deležnikov na določenem področju politike
               
               
                  Trenutni delodajalec
               
            
                  Nina Renshaw
               
               
                  ZDRUŽENO KRALJESTVO
               
               
                  DA
               
               
                  Evropska zveza za javno zdravje (European Public Health Alliance – EPHA)